Na osnovu člana 34. Zakona o radu Federacije Bosne i Hercegovine („Službeni novine Federacije Bosne i Hercegovine“, br. 26/16), člana 16. Pravilnika o radu Zeničke razvojne agencije i Zaključka Gradonačelnika o davanju saglasnosti za prijem volontera broj: 02-34-11408/19 od 27.05.2019. godine, Zenička razvojna agencija ZEDA d.o.o. Zenica raspisuje

**J A V N I    K O N K U R S**

**za prijem volontera po osnovu Ugovora o stručnom osposobljavanju**

**bez zasnivanja radnog odnosa**

**I. – Naziv:**

**1.** Volonter sa završenom visokom stručnom spremom (VII stepen), ili završen najmanje prvi ciklus školovanja dodiplomskog studija koji je vrednovan sa 180 ili 240 ECTS bodova - **četrdeset (40) izvršitelja.**

**2.** Volonter sa završenom srednjom stručnom spremom (IV stepen) - **deset (10) izvršitelja**

**II. – Opis poslova:**

**Opis poslova**: Volonter će obavljati poslove na određeno vrijeme u cilju osposobljavanja za samostalan rad u okviru svoje struke i stjecanja potrebnog radnog iskustva potrebnog za polaganje stručnog upravnog, odnosno javnog ispita.

**III. – Trajanje ugovora:**

**Trajanje ugovora**: ugovor o stručnom osposobljavanju bez zasnivanja radnog odnosa, u trajanju do 1 (jedne) godine (visoka stručna sprema), odnosno 6 (šest) mjeseci (srednja stručna sprema).

**IV. – Mjesto rada:**

**Mjesto rada**: Zenica

**V. – Opći i posebni uvjeti**

**Opći uvjeti**: kandidat koji se prijavljuje mora ispunjavati sljedeće opće uvjete propisane Zakonom o radu :

1. da ima navršenih 18 godina života
2. da je državljanin Bosne i Hercegovine
3. da protiv njega nije pokrenut krivični postupak za krivično djelo za koje je predviđena kazna zatvora tri i više godina ili da mu nije izrečena zatvorska kazna za krivično djelo učinjeno s namjerom u skladu s krivičnim zakonima u Bosni i Hercegovini
4. da nije obuhvaćen odredbom člana IX. stav 1. Ustava Bosne i Hercegovine

Pored općih uvjeta propisanih zakonom, volonteri/pripravnici moraju ispunjavati i **posebne uvjete**:

1. završena visoka stručna sprema (VII. stepen) ili završen najmanje prvi ciklus školovanja dodiplomskog studija koji je vrednovan sa 180 ili 240 ECTS bodova
2. završena srednja škola (IV) stepen
3. da nema odrađen volonterski ili pripravnički u trajanju od jedne godine odnosno šest mjeseci nakon stečene visoke stručne spreme, odnosno srednje stručne spreme.

**VI. – POTREBNI DOKUMENTI**

Kandidati su dužni **uz prijavu, koju su svojeručno potpisali, s kratkom biografijom,** dostaviti**i sljedeće dokumente**:

1. rodni list (original odnosno ovjerena fotokopija)
2. potvrda o državljanstvu (original odnosno ovjerena fotokopija), ne stariju od šest mjeseci
3. izjava da nije obuhvaćen odredbom člana IX. stav 1. Ustava Bosne i Hercegovine (danom pod materijalnom i kaznenom odgovornošću), ovjerena kod nadležnog općinskog tijela uprave u mjestu prebivališta, ne starija od tri mjeseca
4. diploma ili potvrda izdana od visokoškolske ustanove o diplomiranju (potvrda ne može biti starija od jedne godine odnosno od roka potrebnog za izdavanje diplome), a u slučaju da fakultet nije završen u Bosni i Hercegovini, strana diploma mora biti nostrificirana (dokaz o nostrifikaciji). Kandidati koji su visoko obrazovanje stekli po Bolonjskom procesu uz univerzitetsku diplomu dostavljaju i dodatak diplomi; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu fotokopiju univerzitetske diplome dostavi potvrdu visokoškolske ustanove da dodatak diplomi nije uopšte izdan, niti za jednog diplomca - (POZICIJA 1.)
5. diploma o završenoj srednjoj školi (IV stepen) – (POZICIJA 2.)
6. potvrda Zavoda za zapošljavanje o statusu na Birou rada

Traženi dokumenti ne podliježu vraćanju.

**Napomena:**

Izabrani kandidat dužan je prije potpisivanja Ugovora o stručnom osposobljavanju bez zasnivanja radnog odnosa dostaviti potvrdu da  protiv njega nije pokrenut krivični postupak za krivično djelo za koje je predviđena kazna zatvora tri i više godina ili da mu nije izrečena zatvorska kazna za krivično djelo učinjeno s namjerom u skladu s krivičnim zakonima u Bosni i Hercegovini (original odnosno ovjerena fotokopija), ne stariju od tri mjeseca, u suprotnom neće doći do potpisivanja ugovora , odnosno kandidat se skida s liste uspješnih kandidata.

Javni oglas ostaje otvoren 8 dana od dana posljednje objave.

Sve tražene dokumente treba dostaviti poštom preporučeno na adresu:

**Bosna i Hercegovina**

**Federacija Bosne i Hercegovine**

**Zenička razvojna agencija ZEDA d.o.o. Zenica,**

**Poslovna zona Zenica 1,**

**Ul. Zmaja od Bosne bb, 72000 Zenica,**

**s naznakom: „Javni konkurs za prijem volontera“ – ne otvaraj.**

Nepotpune, neuredne i nepravovremene prijave neće se uzeti u razmatranje.